ร้านกาแฟเล็ก ๆ เปิดใหม่ติดกับโรงพยาบาลสัตว์พญาไท 7 ซึ่งมีกิมมิคในการพาน้องสัตว์เลี้ยงตัวจิ๋วเข้ามาเล่นในร้านได้ด้วย! ใครที่พาเพื่อนตัวจ้อยมาหาคุณหมอที่โรงพยาบาล ก็สามารถแวะนั่งพักผ่อนที่ร้านกาแฟเล็ก ๆ นี้ได้เลยค่ะ
ตัวร้านจะตกแต่งโดยใช้โทนสีขาว สว่าง สบายตา เรียบง่าย แต่น่ารัก แฝงไปด้วยบรรยากาศสุดอุ่นและบรรยากาศที่เป็นกันเอง แอบกระซิบว่าเจ้าของร้านก็คือคุณหมอสัตวแพทย์สุดสวยที่โรงพยาบาลนี้แหละค่ะ แถมเมนูเครื่องดื่มของทางร้านก็มีให้เลือกมากมาย และราคาเป็นมิตรกับกระเป๋าสตางค์สุด ๆ อีกด้วย
